CELEX: 32014D0024(01)
Language: hu
Date: 2014-06-05 00:00:00
Title: 2014/338/EU: Az Európai Központi Bank határozata ( 2014. június 5. ) az azon tagállamok nemzeti központi bankjai monetáris jövedelmének felosztásáról, amelyeknek pénzneme az euro című EKB/2010/23 határozat módosításáról (EKB/2014/24)

7.6.2014   
            
            
               HU
            
            
               Az Európai Unió Hivatalos Lapja
            
            
               L 168/117
            
         AZ EURÓPAI KÖZPONTI BANK HATÁROZATA
   (2014. június 5.)
   az azon tagállamok nemzeti központi bankjai monetáris jövedelmének felosztásáról, amelyeknek pénzneme az euro című EKB/2010/23 határozat módosításáról
   
      (EKB/2014/24)
   
   
      (2014/338/EU)
   
   Az EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 32. cikkére,
   mivel:
   
               (1)
            
            
               Az EKB/2010/23 határozat (1) a monetáris politikai műveletekből származó monetáris jövedelem összevonására és felosztására szolgáló mechanizmust hoz létre.
            
         
               (2)
            
            
               Az EKB/2010/23 határozat 5. cikkének (2) bekezdése úgy rendelkezik, hogy az egyes NKB-k monetáris jövedelemének összegét csökkenteni kell a számításba bevonható forrásokon belüli kötelezettségekre kapott vagy fizetett bármely kamat összegével, és a Kormányzótanácsnak a Központi Bankok Európai Rendszere és az Európai Központi Bank Alapokmánya 32.4. cikkének második albekezdése alapján hozott bármely határozatával összhangban. Egyértelművé kell tenni, hogy a számításba bevonható forrásokon belüli kötelezettségekből származó bármely jövedelmet hozzá kell adni az NKB összevonásra kerülő monetáris jövedelméhez.
            
         
               (3)
            
            
               Az EKB/2010/23 határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Módosítás
   Az EKB/2010/23 határozat 5. cikkének (2) bekezdése helyébe a következő szöveg lép:
   
      „(2)   Az egyes NKB-k monetáris jövedelemének összegét ki kell igazítani a számításba bevonható forrásokon belüli kötelezettségek után felhalmozott, fizetett vagy kapott bármely kamat összegével, és a Kormányzótanácsnak a KBER Alapokmánya 32.4. cikkének második albekezdése alapján hozott bármely határozatával összhangban.”
   
   2. cikk
   Hatálybalépés
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Frankfurt am Mainban, 2014. június 5-én.
      
         
            az EKB elnöke
         
         Mario DRAGHI
      
   
   
      (1)  EKB/2010/23 határozat (2010. november 25.) az azon tagállamok nemzeti központi bankjai monetáris jövedelmének felosztásáról, amelyeknek pénzneme az euro (HL L 35., 2011.2.9., 17. o.).